Diari Oficial de la Generalitat Valenciana


Sumari del DOGV 5002, del 10-05-2005 (2005/4263)

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana i l'Empresa Pública Ciutat de les Arts i de les Ciències, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4263


Data del document
:   19-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * empresa pública
    * cooperació administrativa

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana i l'Empresa Pública Ciutat de les Arts i de les Ciències, SA. [2005/X4263]
  
Subscrit, després de la tramitació prèvia reglamentària, entre la Generalitat Valenciana i l'Empresa Pública Ciutat de les Arts i de les Ciències SA., el 20 d'octubre de 2004, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0211/2005, i que figura com a annex d'esta resolució.
  
València, 19 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC DE COL·LABORACIÓ ENTRE
  
LA GENERALITAT VALENCIANA I L'EMPRESA PÚBLICA
  
CIUTAT DE LES ARTS I DE LES CIÈNCIES, SA
  
Reunits:
  
D'una part, l'Honorable Sr. Alejandro Font de Mora Turón, conseller de Cultura, Educació i Esport de la Generalitat Valenciana (Comunitat Valenciana), actuant en nom i representació d'esta, facultat per a este acte per les competències legalment atribuïdes per raó del seu càrrec.
  
I de l'altra, el Sr. José Manuel Aguilar Colás, en qualitat de director general de la Ciutat de les Arts i de les Ciències, SA (CAC, SA), amb CIF A-46483095 i domicili a Prolongació del Passeig de l'Albereda, 48, València 46643.
  
Ambdós parts reconeixent-se mútuament capacitat per al present atorgament,
  
Exposen:
  
Primer. Que la Biblioteca Valenciana, creada per Decret 5/1985, de 8 de gener, del Consell de la Generalitat Valenciana, la seu de la qual es troba en el monestir de Sant Miquel dels Reis, té encomanada la protecció i contribució a l'increment del patrimoni bibliogràfic i documental valencià, com a centre superior bibliotecari de la Generalitat i depòsit bibliogràfic bàsic de la Comunitat Valenciana.
  
Segon. Que Ciutat de les Arts i de les Ciències, SA, constituïda per mitjà de Decret 225/1991, de 9 de desembre, del Consell de la Generalitat Valenciana, és l'empresa encarregada de la promoció, l'organització i la gestió de totes les activitats que requerix la preparació, construcció i posada en funcionament del Projecte Ciutat de les Arts i les Ciències, així com de la promoció, l'organització i la gestió de l'explotació de les activitats i servicis a desenvolupar en els immobles i les instal·lacions que l'integren.
  
Tercer. Que tant la Biblioteca Valenciana com Ciutat de les Arts i de les Ciències, SA contemplen entre els seus objectius fonamentals la promoció i divulgació de la cultura incorporant les seues facetes científica i tecnològica.
  
Quart. Que atés l'interés recíproc d'ambdós institucions en la celebració de futurs convenis, es fa necessari establir un marc que fixe les pautes i la filosofia que guiarà eixa cooperació.
  
De conformitat amb tot allò que s'ha exposat, les parts
  
Acorden:
  
Primer. És objecte d'este Conveni Marc fixar els pilars sobre els quals s'establiran les futures col·laboracions entre ambdós institucions.
  
Segon. Que és interés d'ambdós parts participar en tots els projectes de col·laboració de tota índole i matèria que puguen resultar beneficiosos per a les dos, tendents a la divulgació científica i cultural en general.
  
Les col·laboracions puntuals es regularan en convenis específics.
  
Tercer. Ambdós institucions es reconeixen la possibilitat de compartir l'ús dels seus propis recursos, entenent per tals a este efecte, tots aquells mitjans i elements de caràcter divulgatiu de què ja disposen en la data de la firma d'este conveni així com aquells altres que es desenvolupen conjuntament o independentment d'ara en avant, amb l'objecte d'actualitzar-los, difondre'ls al nombre més gran de persones possibles o simplement mantindre en l'estat de conservació mínim exigible.
  
Quart. Atés la importància i rellevància que per a ambdós parts pot tindre la col·laboració personal de tècnics d'una de les institucions en l'altra, les parts convenen que sempre que la normativa interna d'ambdós ho permeta, es podran instrumentar aquells acords parcials que cristal·litzen no només en col·laboracions puntuals sinó en la prestació de servicis en les instal·lacions de l'altra entitat durant el període que s'establisca. Estes col·laboracions es regularan en convenis específics.
  
Quint. Este Conveni entrarà en vigor el dia de la firma i tindrà una duració d'un any, entenent-se prorrogat per períodes de la mateixa duració successivament si no és denunciat per cap de les parts amb un preavís per escrit d'un mes com a mínim.
  
No obstant la denúncia d'este, les parts acorden mantindre la col·laboració respecte a les activitats ja aprovades o els projectes iniciats.
  
Sext. Les parts, amb renúncia expressa a qualsevol altre fur que poguera correspondre'ls, se sotmetran per a totes les qüestions que puguen sorgir en relació amb la interpretació i l'aplicació del present Conveni als Tribunals de València.
  
I en prova de conformitat i perquè així conste, les parts firmen el present Conveni a València, 20 d'octubre del 2004, en exemplar quadruplicat i a un sol efecte.
  
El director general de CAC, SA
  
JOSÉ MANUEL AGUILAR COLÁS
  
El conseller de Cultura, Educació i Esport,
  
ALEJANDRO FONT DE MORA TURÓN